**Patryk Wronka** (s. 28. elokuuta 1995 Zakopane, Puola) on puolalainen jääkiekkoilija, joka pelaa Puolan liigan GKS Tychyn joukkueessa. Hän on pelipaikaltaan laitahyökkääjä, mutta osaa pelata myös keskellä. Wronka laukoo oikealta.

Ura
---

### Seuraura

Wronka on Podhale Nowy Targin kasvatti. Hän debytoi seuran miesten kakkosjoukkueessa 16-vuotiaana Puolan toiseksi korkeimmalla sarjatasolla 1. Ligassa kaudella 2012–2013. Kaudella 2013–2014 Wronka debytoi Podhalen PHL-joukkueessa, jossa hänen tulokaskautensa toi 46 runkosarjaottelussa tehot 8+22=30. Wronka oli joukkueen paras syöttäjä Piotr Kmiecikin kanssa ja toiseksi paras pistemies hänen jälkeensä. Kauden 2014–2015 päätteeksi Wronka voitti PHL-pronssia. Kaudella 2015–2016 hän oli Podhalen kolmanneksi paras pistemies tehoilla 13+29=42. Pudotuspeleissä Wronka oli joukkueen paras pistemies tehoilla 5+6=11. Hänen kautensa päättyi taas pronssiin.

Kaudeksi 2016–2017 Wronka siirtyi vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmon riveihin.

### Maajoukkueura

Wronka edusti Puolaa IA-divisioonan MM-kilpailuissa vuonna 2016, jolloin hän voitti pronssia. Wronka valittiin koko turnauksen parhaaksi hyökkääjäksi ja tähdistökentälliseen. Hän pelasi myös Pyeonchangin olympiakisojen 2018 karsinnoissa. Yhteensä Wronka on pelannut 20 A-maaottelua tehopistein 3+9=12.

Wronka pelasi myös alle 20-vuotiaiden IA-divisioonan MM-kilpailuissa vuonna 2014 sekä IB-divisioonan MM-kilpailuissa vuonna 2015, jolloin hän toimi Puolan kapteenina ja voitti pronssia. Wronka oli joukkueensa paras pistemies ja syöttäjä tehoilla 2+5=7. Hän pelasi myös alle 18-vuotiaiden IB-divisioonan MM-kilpailuissa vuonna 2013.

Muuta
-----

Wronkan isä Adam on pelannut myös jääkiekkoa. Patrykin isoisä oli 1970-luvun Puolan maajoukkuehyökkääjä Tadeusz Kacik.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | Podhale Nowy Targ II | Puola I | 8 | 2 | 3 | 5 | 0 | – | – | – | – | – | U18d1 B | 5 | 0 | 0 | 0 | 0 |
| 2013–2014 | Podhale Nowy Targ | Puola | 46 | 8 | 22 | 30 | 20 | – | – | – | – | – | JMMd1 A | 5 | 1 | 2 | 3 | 0 |
| 2014–2015 | Podhale Nowy Targ | Puola | 41 | 9 | 12 | 21 | 10 | 9 | 3 | 3 | 6 | 4 | JMMd1 B | 5 | 2 | 5 | 7 | 2 |
| 2015–2016 | Podhale Nowy Targ | Puola | 42 | 13 | 29 | 42 | 16 | 12 | 5 | 6 | 11 | 6 | OQ | 3 | 1 | 2 | 3 | 0 |
|  |  |  |  |  |  |  |  |  |  |  |  |  | MMd1 A | 5 | 1 | 3 | 4 | 0 | Ykköstähdistö |
| 2016–2017 | Orli Znojmo | EBEL | 48 | 4 | 10 | 14 | 4 | 1 | 0 | 0 | 0 | 0 | OQ | 3 | 0 | 2 | 2 | 2 |
|  |  |  |  |  |  |  |  |  |  |  |  |  | MMd1 A | 5 | 0 | 2 | 2 | 0 |
| 2017–2018 | GKS Katowice | Puola | 33 | 11 | 34 | 45 | 16 | 14 | 4 | 10 | 14 | 8 |
| 2018–2019 | GKS Katowice | Puola | 41 | 21 | 34 | 55 | 8 | 16 | 2 | 13 | 15 | 4 | MMd1 B | 5 | 2 | 3 | 5 | 2 |
| 2019–2020 | Belfast Giants | EIHL | 24 | 4 | 4 | 8 | 0 | – | – | – | – | – |
|  | Rapaces de Gap | Ranska | 12 | 5 | 3 | 8 | 2 | 4 | 0 | 0 | 0 | 2 |
| 5 kautta | yhteensä | Puola | 203 | 62 | 131 | 193 | 70 | 51 | 14 | 32 | 46 | 22 |

Lähteet
-------

* Patryk Wronka *Elite Prospects*. Everysport Media Group AB.  (englanniksi)

### Viitteet

1. ↑  Player Profile *champiobshockeyleague.net*. CHL.  Arkistoitu 24.9.2016. Viitattu 10.9.2016. (englanniksi)
2. 1 2 3 4 5  Patryk Wronka *Elite Prospects*. Everysport Media Group AB.  (englanniksi)
3. ↑  Peroutka, Lukáš: Orli ulovili největší polský talent poslední doby, přichází Patryk Wronka!  5.5.2016. Orli Znojmo, s.r.o. Viitattu 10.9.2016. (tšekiksi)
4. ↑  Zubek, Maciej: Skazany na bycie hokeistą *Hokej.net*.  6.4.2014. FireWeb s.c. Viitattu 10.9.2016. (englanniksi)